Coba jelasin Alihaksara dari Prasasti Jeru-Jeru dong

Berikut ini alihaksara prasasti tersebut:

swasti śakawarṣātīta 852 jeṣṭamāsa tithi ekādaśi kŗṣṇapakṣa tu pa bu wāra, pūrwwastha aświnīnakṣatra aświno dewatā atigaṇḍa yoga i

[rikā diwa]śa rakryān hujung pu madhura manambaḥ i śrī mahārāja śrī īśānawikrama dharmmotunggadewa umalaku ikang wanua i jrujru ranakiwa

……………….. i langgapundhan watěk hujung, tapak mas su 3 paknanya dharmmakṣetra, pawahani kuśala rakryān hujung sang hyang śāla i himad mangkana sěmbaḥ

rakryān hujung i śrī mahārāja tlas sinanmata matěhěr ta ya pinagěhakan inarpaṇakan rakryān hujung i sang hyang śāla an sīma sa

sang hyang śāla i himad paknānya swatantra tan katamāna deni patih wahuta rāma nāyaka parttaya samgak nguniweḥ saprakāra ni mangilala dra

bya haji ring dangū miśra paramiśra wuluwulu prakāra, pangurang kring padam manimpiki paranakan limus galuh pangaruhan taji watu ta

…….n halu warak rakadut pinilai katanggaran tapa haji airhaji malandang [lea lbělb] kalangkakatak tangkil tŗpan

saluit tuhan ….. ḥ tuha gusali mangrumbai mangguñjai, tuhanambi tuhān huñjaman watu walang pamaṇikan maṇiga sikpan

rumban wilang banua wijikawaḥ tingkěs māwi tuhān juḍi juru jalir niiśra hino wli hapū wli tambang wli pañjut wli haŗng pa

lamak, pakalungkung, urutan, dampulan tpung kawung sungsung pangurang, pasukalas, payungan, pulung paḍi paběsar pagulung pānginna

ngin sipatwilut, pamawaśya, hopan, turunturun, panrāngan, skar tahun, panusuḥ, pahaliman, kḍi walyan, widu mangidung

sambal sumbul, hulun haji, samwapi matakki jro itewammādi tan tamā ri kanang sīma kewala sang hyaug śāla pramāṇā i sa

drabyahajinya kabaiḥ, samangkana ikanang sukhadukha kadyanggāning mayang tan pawuaḥ walū rumambat ing natar wipati wangkay kābunan raḥ

kasawur ing dalan wākcapalā duhilatan, hastacapalā mamtwakan wuriningkikir mamuk mamumpang ludan tutan ḍaṇḍa kuḍaṇḍa bha

ṇḍihaladi bhaṭāra rinālarālaḥ parānani sadrabyahajinya kunang ikā(ng) miśra mañambul mañawring manglākha mangapus mawalangan mata

rub manula wungkuḍu ma…… mangubar manghapū, malurung, magaway rungki payuug wlū ………. pakajang, magaway kisī manganammanam mamubut ma

nawang makalakalā …….. bhaṭāra ri śāla ataḥ pramāṇā i sadrabyahajinya, samangkana ikanang parahu pawalijan 1 masunghar 2

an patuṇḍana banyaga bantal adagang kapas wungkuḍu kapangabantal mabasana kalima bantal anguñjal 1 pandai wsi satarub paṇḍai ma

s 1 paṇḍai tambaga 1 gangśa 1 angulang kbo sawurugan sapi prāṇa 3 wḍus paranggang angulang aṇḍaḥ satarub samangkana drabya sang hyang śāla

tan kna i sang lwani drabya haji saprakāra, irikānang kāla mangasěakan rakryān hujung pasěk pasěk i śrī mahārāja mas su 5 wḍihan

tapis cadar yu 1 muang i taṇḍa rakryān kabaiḥ kapua winaiḥ pasěk pasěk kāyānurūpa rake sirikan dyah amarendra wka dyaḥ balyaug rakryā

n momahumaḥ kāliḥ maḍaṇḍěr pu padma anggěhan pu kuṇḍala tiruan ḍapunta taritip inasěan pasěk mā 1 wḍihan tapiścadar yu 1 sowang

sowang halaran pu guṇottama inasěan pasěk mā 1 wḍihan ragi yu 1 mamrāti hawang wicakṣaṇa manghuri pu paṇḍamuan tilimpik pu da

duka, dalinan pu karṣana winaiḥ pasëk ma 5 wdihan ragi yu 1 sowang sowang wadihati sang dinakara akudur pu balawān winaiḥ pasěk mā 1

wḍihan ragi yu 1 sowang sowang tuhān i wadihati 2 miramiraḥ sang halang palung, halaran sang lbur poḥ tuhān i makudur 2 watu walaing sang ra

māngsa watu kilung sang tpusan winaih pasāk mā 5 wḍihan ragi yu 1 sowang sowang, pangurang i wadihati sang rawungu manunggū sang ba

……… i makudur sang rakwěl anunggū sang kulumpang winaiḥ pasěk ma 2 ku 2 wḍihan ragi hlai 1 sowang sowang satuhān i ma asaha n juru